ไฟแนนซ์ทูเดย์
นักธุรกิจและนายแบงก์คนไหนที่เครียดกับงานหนัก ช.ชดา
19 ส.ค. 2554

นักธุรกิจและนายแบงก์คนไหนที่เครียดกับงานหนัก ช.ชดา 
โดย..ช.ชดา
ขอแนะนำให้อ่านนโยบายเศรษฐกิจของแต่ละพรรคการเมืองที่ประกาศออกมา เพราะจะมีไฮไลต์ทีเด็ดที่อ่านแล้วฮา บางนโยบายถึงขั้นต้องออกปาก พระเจ้าจอร์จ มันยอดมาก ถ้าทำได้จริง หรืออาจจะร้องว่า โอ้ ซาราห์ เขาคิดได้ยังไงเนี่ย




อ่านไปคลายเครียด ขบขัน ได้ความรู้ เอาไปเมาท์กันได้ แถมยังเป็นตัวช่วยในการตัดสินใจว่าจะกากบาทให้ใครเข้ามาเป็นรัฐบาลนำพาประเทศไปสู่ความสว่างไสว
วันที่ 23 พ.ค.นี้ รองประธานกรรมการ ธนาคารไอซีบีซี จากจีน จะบินตรงมาเพื่อลงนามในสัญญาช่วยเหลือทางการเงินกับ บัณฑูร ล่ำซำ ซีอีโอ ธนาคารกสิกรไทย ซึ่งเป็นการลงนามกับธนาคารแห่งที่สอง หลังจากที่ได้ตกลงช่วยเหลือทางการเงินกับธนาคารกรุงเทพไปแล้ว 
สาระสำคัญในการเซ็นสัญญาร่วมมือครั้งนี้ คือ หากธนาคารไอซีบีซี (ไทย) ต้องการเงินบาทด่วน ธนาคารกรุงเทพและกสิกรไทยจะให้กู้ในอัตราดอกเบี้ยตามตลาดทันที ในขณะเดียวกันหากธนาคารกรุงเทพและกสิกรไทยในจีนต้องการความช่วยเหลือด้านการเงิน ธนาคารไอซีบีซีก็จะให้เงินกู้ทันทีตามที่ได้ตกลงกันไว้ 
พูดถึงไอซีบีซี (ไทย) นั้น เปรียบเหมือนยักษ์หลับ ถ้าขยับตัวตื่นและชัดเจนเรื่องการวางแผนธุรกิจเมื่อไหร่ก็น่าสนใจ เพราะยักษ์ใหญ่ใครๆ ก็อยากคบหา
ดอกส้มสีทองมี “ซีเค” เป็นลูกชายคนเล็กของเจ้าสัว ตอนนี้ไอซีบีซี (ไทย) ก็มีตี๋อินเตอร์ “เอเค” ขวัญใจพนักงาน อยากรู้ว่าใครไปสืบกันเอาเองนะคะ ฮ่าฮ่าฮ่า...